**Μπιενάλε Αποφοίτων των Σχολών Καλών Τεχνών Ελλάδας**

**ΠΡΟΣΚΛΗΣΗ**

Τα Τμήματα Εικαστικών Τεχνών των Σχολών Καλών Τεχνών Ελλάδας (ΑΣΚΤ, ΑΠΘ, Ιωαννίνων, Π. Δυτικής Μακεδονίας) προσκαλούν τους απόφοιτους των ακαδημαϊκών ετών 2019-2020, 2020-2021, 2021-2022, 2022-2023 να εκδηλώσουν το ενδιαφέρον για τη συμμετοχή τους στη **Μπιενάλε των Αποφοίτων των Σχολών Καλών Τεχνών Ελλάδας**

Η Μπιενάλε διοργανώνεται σε συνεργασία με τη Δημοτική Πινακοθήκη Λάρισας – Μουσείο Γ.Ι. Κατσίγρα, όπου και θα φιλοξενηθεί η Έκθεση των έργων που θα επιλεγούν. **Η έναρξη της Έκθεσης ορίζεται την 21η Σεπτεμβρίου 2023.**

Τα έργα θα είναι κάθε μορφής καλλιτεχνικής έκφρασης. Δεν θα πρέπει να υπερβαίνουν τα 2Χ2μ για επιτοίχια και 1,50Χ1,50Χ3 μέτρα ύψος για εγκαταστάσεις και γλυπτά.

Οι συμμετέχοντες θα πρέπει να παραδώσουν τα έργα τους έτοιμα προς έκθεση (ανάρτηση, κορνίζα, κτλ ).Η μεταφορά και η τοποθέτηση/επιμέλεια στον χώρο θα γίνει από την ομάδα επιμέλειας της έκθεσης στην οποία θα εκπροσωπείται κάθε Σχολή. Έργα με ιδιαιτερότητες στο στήσιμο και την παρουσίαση πρέπει να συνοδεύονται από λεπτομερείς οδηγίες και σχεδιαγράμματα. Εάν κριθεί απαραίτητη η παρουσία του συμμετέχοντα, πρέπει να είναι στη διάθεση της επιμελητικής ομάδας .

Κάθε απόφοιτη-ος που ενδιαφέρεται να συμμετάσχει στην Μπιενάλε, θα πρέπει να απευθυνθεί στον αρμόδιο καθηγητή που έχει ορισθεί ως εκπρόσωπος της Σχολής του . Τα έργα που θα υποβληθούν, θα αξιολογηθούν από εκπροσώπους του Διδακτικού προσωπικού, που θα ορίσει η κάθε Σχολή, ώστε να καταρτιστεί ο κατάλογος των αποφοίτων που θα συμμετάσχουν από κάθε Σχολή.

Ο αριθμός των συμμετεχόντων  για κάθε σχολή δεν μπορεί να υπερβαίνει τον αριθμό των 15 αποφοίτων..

Στα έργα που θα επιλεγούν για την Έκθεση, θα απονεμηθούν τρία βραβεία και τρεις έπαινοι (με σχετικό χρηματικό ποσό) από ειδική επιτροπή και θα ενταχθούν στη μόνιμη Συλλογή Πινακοθήκης.

**Καταληκτική ημερομηνία υποβολής των έργων 10 Ιουνίου 2023.**

**Για την υποβολή των έργων απαιτείται η αποστολή στα email με weΤransfer**

**Θέμα: Μπιενάλε Σχολών καλών Τεχνών**

**egkokas@uoi.gr**

ccharis@uoi.gr

**Όνομα συμμετέχοντος-χουσας, email, κιν. τηλέφωνο**

**α) Ψηφιακή εικόνα του προτεινόμενου έργου σε υψηλή ανάλυση, αρχείο jpg 300 dpi ( έτοιμο για εκτύπωση καταλόγου )**

**β) περιγραφή του έργου (διαστάσεις, υλικό. χρονολογία....)**

**γ) Σύντομο Βιογραφικό.**

**δ) κείμενο υποστήριξης του έργου (προαιρετικό).**

**Ε. ΓΚΟΚΑΣ**

**Χ. ΧΑΡΙΣΗΣ**

ΕΠΙΚΟΙΝΩΝΊΑ: 6932320696